εδοξεν τηι βουληι και τωι δημωι τιμοκλειδης τελεσιππου ειπε[ν] επειδη κλεινοδημος ληβωτου σιφνιος ανηρ αγαθος ων διατελει πε[ρι] το ιερον και τον δημον τον δηλιων και χρειας παρεχεται και κοινηι τηι πολει και ιδιαι τοις εντυγχανουσιν αυτωι των πολιτων εις ο αν [τ]ις αυτον παρακαλη περι δη [τ]ου[των] δεδοχθαι τηι βουληι και τωι δημωι επαινεσαι κλεινοδημον ληβωτου σιφνιον επι τηι αιρεσει ηι εχων διατελει περι το ιερον και τον δημον τον δηλιων και ειναι αυτον προξενον και ευ[εργ]ετην του τε ιερου και δηλιων κα[ι] αυτον και εγγονους ειναι δ αυτοις εν δηλωι γης και οικιας ενκτ[η]σιν και προσοδον προς την βουλην και τον δημον πρωτοις μετα τα ιερα υπαρχειν δε αυτοις και τα αλλα παντα οσα δεδοται και τοις αλλοις προξενοις και ευεργεταις του τε ιερου και δηλιων αναγραψαι δε τοδε το ψηφισμα την μεν βουλην εις το βουλευτηριον τους δε ιεροποιους εις το ιερον εις στηλην λιθινην απολλοδωρος μαντιθεου επεψηφισεν.
Delos — beg. 2nd c. BC
 beg. 2nd c. BC